**מות אהרון הכהן** (על פי המסורת[דרוש מקור]: 2487 לבריאת העולם, 1273 לפנה"ס) הוא אירוע מקראי שהתרחש בשנת הארבעים ליציאת מצרים לפני הכניסה לארץ ישראל.

מותו של אהרון
-------------

### הרקע

עם ישראל נסע אל הר ההר שבגבול ארץ אדום, שם ציווה ה' את משה ואת אהרון שבאותו מקום אהרון ימות ולא יכנס לארץ בגלל מקרה מי מריבה בו משה ואהרון המרו את פי הקב"ה - "עַל אֲשֶׁר מְרִיתֶם אֶת פִּי לְמֵי מְרִיבָה".

### הפטירה

הקב"ה מצווה את משה שייקח את אהרון ואת אלעזר בנו אל הר ההר. שם, משה יפשיט את אהרון מבגדיו וילביש אותם את אלעזר ואחר כך אהרון ימות.

משה מעלה את אהרון ואלעזר לעיני כל העדה ומקיים את ציווי ה'. לאחר מכן גופת אהרון נשארת בהר ומשה ואלעזר יורדים אל העם.

ברש"י מובא תיאור של הכניסה למערת הקבורה בהר - "אמר לו הכנס למערה, ונכנס. ראה מטה מוצעת ונר דלוק. אמר לו עלה למטה, ועלה. פשוט ידיך, ופשט. קמוץ פיך, וקמץ. עצום עיניך, ועצם".

בילקוט שמעוני מובאים שני תיאורים בנוגע למה קרה בהר ההר כשמת אהרון:

> 
> אחר כך ירד הקב"ה ונטל נשמתו בנשיקה שנאמר על פי ה', והיו משה ואלעזר מנשקין את אהרן, משה על לחיו אחד ואלעזר על לחיו אחד, ויש אומרים משה מפשיטו מן קרסוליו ועלה ענן הכבוד וכסה אותו, אמר לו משה: "מה אתה רואה?", אמר לו: "איני רואה כלום אלא שענן הכבוד מלביש את אברי שאתה מפשיט". והפשיטו עד ירכו ועלה ענן הכבוד וכסה אותו, והפשיטו עד צוארו, אמר לו: "אהרן אחי מה אתה רואה מה היא המיתה?", אמר לו: "עד עכשיו ולא כלום אלא שעלה ענן כבוד וכסה אותי עד צוארי". כיון שהפשיט את כלו כסה הענן את כלו, והיה משה קורא:"אהרן אחי! מה היא מיתתן של צדיקים, היכן אתה?", אמר לו: "איני כדאי לומר לך אלא הלואי מקודם זמן באתי לכאן". כשראה משה היאך מת אהרן נתאוה משה למיתתו, וכשאמר לו הקב"ה: "כאשר נאסף אהרן אחיך.." אמר יפקוד ה' א-להי הרוחות וכו', וכשם שלא שלט מלאך המות באהרן אלא בנשיקה כך אתה לא ישלוט בך מלאך המות ותפטר בנשיקה שנאמר על פי ה', מיד נתישבה דעתו של משה.
> 
> 
> 
> — ילקוט שמעוני תשפז
> 

#### התגובה לפטירה

לאחר מות אהרון התאבלו עם ישראל 30 יום. המדרש מספר שכיוון שהיה אהרון משכין שלום בכל חלקי העם בכו אותו כל עם ישראל, אנשים ונשים.

המדרש ממחיש את תגובת עם ישראל למות אהרון:

> 
> כיוון שירדו משה ואלעזר מן ההר נתקבצו כל הקהל עליהם ואמרו להם היכן אהרן? אמרו להם: מת! אמרו: היאך מלאך המוות יכול לפגוע בו? אדם שעמד במלאך המוות ועצרו דכתיב (במדבר יז) ויעמד בין המתים ובין החיים, אם אתם מביאין אותו מוטב, אם לאו נסקל אתכם!! באותה שעה עמד משה בתפלה ואמר: רבש"ע הוציאנו מן החשד. מיד פתח הקדוש ברוך הוא את המערה והראהו להם, שנאמר:"ויראו כל העדה כי גווע אהרן".
> 
> 
> 
> — במדבר רבה יט, כ
>

מסורות על מקום קבורתו של אהרון
------------------------------

מותו של אהרון הכהן מצוין בתורה במספר מקומות שונים.

בספר במדבר, פרק כ"ב, פסוקים כ"ב–ל"ח: וַיִּסְעוּ מִקָּדֵשׁ וַיָּבֹאוּ בְנֵי יִשְׂרָאֵל כָּל הָעֵדָה הֹר הָהָר:...וַיָּמָת אַהֲרֹן שָׁם בְּרֹאשׁ הָהָר…" בספר במדבר, פרק ל"ג, פסוק ל"ז: וַיִּסְעוּ מִקָּדֵשׁ וַיַּחֲנוּ בְּהֹר הָהָר בִּקְצֵה אֶרֶץ אֱדוֹם: וַיַּעַל אַהֲרֹן הַכֹּהֵן אֶל הֹר הָהָר עַל פִּי יְהֹוָה וַיָּמָת שָׁם …וכן בספר דברים, פרק י' וּבְנֵי יִשְׂרָאֵל נָסְעוּ מִבְּאֵרֹת בְּנֵי יַעֲקָן מוֹסֵרָה שָׁם מֵת אַהֲרֹן וַיִּקָּבֵר שָׁם וַיְכַהֵן אֶלְעָזָר בְּנוֹ תַּחְתָּיו:

מהפסוקים האלה, עולה שאלה לגבי זיהוי מקום מותו וקבורתו של אהרן: היכן באמת מת אהרון והיכן נקבר. חז״ל אמרו: ״ובני ישראל נסעו מבארות בני יעקן מוסרה שם מת אהרון״ וכי שם מת אהרון? והלא בהר ההר מת! שנא׳ ״וימת אהרון שם בהר ההר״.במדבר רבה, פרשה י"ט, פסקה כ' ייתכן שכוונתם לומר כי מת במסורה, אך נקבר בהר ההר.

שאלות נוספות עולות באשר לזיהוי המיקום הגאוגרפי: האם ״קדש״ הוא אתר אחד או יותר? מה היחס בין קדש הסמוכה במסעות להר ההר לבין קדש ברנע? היכן היא ״ארץ אדום״? מהם גבולותיה? האם ארץ אדום כוללת, מלבד הרי אדום ממזרח לערבה, גם חלק מהנגב? האם ייתכן שהר ההר ומוסרה זהות?

החוקרים  מציעים תשובות שונות:

רובינסון מציע את ג׳בל מד׳רה, שכיום ידוע כהר ציון, כמקומו ליד הר הר, תוך התייחסות לשם ״מסורה״. המקור הקדום ביותר המזכיר את קבר אהרון בג׳בל הארון הוא יוסף בן מתתיהו, ב״קדמוניות היהודים״: ״שמו פטרה. והמקום מוקף הר גבוה. שם עלה אהרון על ההר, פשט את בגדי הכהונה הגדולה ומסרו לבנו אלעזר, ומת וכל העם מביט בו. ״

גם בכתבי אבות הכנסייה מופיע תיאור דומה:״ הר ההר, אשר מת בו אהרון, אצל עיר פטרה, אשר מראים עד היום את הסלע אשר נתן מים על פי משה״

הסלע נמצא שם גם בימינו, מעל נביעה בשם עין מוסה, הצמודה לפטרה ממזרח. במקום ישנה בריכת מים קטנה, שתושבי המקום מתייחסים אליה בקדושה בשל זיהויה כמקום קבורת אהרן.

לאחר מות אהרון
--------------

לאחר מות אהרון, ממשיכו בתפקיד הכהן הגדול היה אלעזר בנו.

התורה מספרת שלאחר מות אהרון, תקף הכנעני מלך ערד שיושב בנגב את ישראל לאחר ששמע שהם מתקרבים לארצו, והצליח לשבות שבי מעם ישראל. חז"ל אמרו שהתקיפה הייתה בעקבות מות אהרון - "מה שמועה שמע? שמע שמת אהרן ונסתלקו ענני כבוד, וכסבור ניתנה רשות להלחם בישראל".

קישורים חיצוניים
----------------

* כאשר מת אהרון אחיך - מיתה שנתאווית לה, הרב יהושע מגנס באתר ישיבה.

הערות שוליים
------------

1. 1 2  רש"י על ספר במדבר, פרק כ', פסוק כ"ד
2. ↑  מדרש אגדה (בובר) במדבר פרשת חוקת פרק כ', סימן כ"ט
3. ↑  במדבר רבה יט, כ
4. ↑  זאב ארליך, ג'בל הארון (הר ההר, קברו המסורתי של אהרון הכהן), **אריאל; כתב עת לידיעת ארץ-ישראל 110–111 (תשנו) 268-273**
5. ↑  תלמוד בבלי, מסכת ראש השנה, דף ג', עמוד א'

| ספר במדבר |
| --- |
| פרשת במדבר | נשיאי השבטים • מפקד בני ישראל במדבר סיני • מחנה ישראל • פדיון בכורות • משא המשכן |
| פרשת נשא | שילוח טמאים • אשם גזלות וגזל הגר • פרשת סוטה • פרשת הנזיר • ברכת כהנים • נשיאת ארון הברית בכתף • קורבנות הנשיאים |
| פרשת בהעלותך | הדלקת הנרות במקדש • טהרת הלויים • פסח שני • חצוצרות הכסף ותקיעת הכהנים בחצוצרות • עמוד הענן • מסע המחנות • חובב בן רעואל • פרשת ויהי בנסוע • חטא המתאוננים • קברות התאווה • שבעים הזקנים ואלדד ומידד • צרעת מרים |
| פרשת שלח לך | חטא המרגלים • חטא המעפילים • נסכים • הפרשת חלה • חטאת עבודה זרה • המקושש • פרשת ציצית • ציצית • לא תתורו |
| פרשת קרח | מחלוקת קורח ועדתו • פריחת מטה אהרן • שמירת המקדש • מתנות כהונה |
| פרשת חקת | פרה אדומה • מי מריבה • מות אהרון הכהן • מלחמת מלך ערד • נחש הנחושת • שירת הבאר • מלחמת סיחון • מלחמת עוג |
| פרשת בלק | משלחת בלק אל בלעם • אתונו של בלעם • משלי בלעם • חטא בעל פעור |
| פרשת פינחס | מפקד בני ישראל בערבות מואב • בנות צלפחד • מינוי יהושע • קורבן התמיד • קורבן מוסף • מוסף ראש חודש |
| פרשת מטות | פרשת נדרים • הפרת נדרים • מלחמת מדין • הכשרת כלים • טבילת כלים • פרשת בני גד ובני ראובן |
| פרשת מסעי | נדודי בני ישראל במדבר • גבולות הארץ • נשיאי השבטים • ערי הלויים • ערי מקלט • רוצח בשגגה |
| דמויות מרכזיות | משה • אהרן • גרשון • קהת ומררי • אליצפן בן עוזיאל • אלעזר ואיתמר • האישה הכושית • מרים הנביאה • קרח בן יצהר • דתן ואבירם • און בן פלת • סיחון מלך האמורי • עוג מלך הבשן • בלק • בלעם בן בעור • כזבי בת צור • זמרי בן סלוא • פינחס • חמשת מלכי מדין • יהושע בן נון • כלב בן יפונה |
| ספר בראשית • ספר שמות • ספר ויקרא • ספר במדבר • ספר דברים |